ಬೆಳಗಾವಿ ಜಿಲ್ಲೆ

ಬೆಳಗಾವಿ ಜಿಲ್ಲೆ (ದುಂಬುದ ಪುದರ್ ಬೆಳಗಾಮ್) ಕರ್ನಾಟಕ ರಾಜ್ಯೊದ ಒಂಜಿ ಜಿಲ್ಲೆ. ಈ ಜಿಲ್ಲೆಗ್ ಕರ್ನಾಟಕೊದ ಸಕ್ಕರೆ ಬಟ್ಟಲ್ ಪನ್ಪುನ ಪೆರ್ಮೆ ಉಂಡು. ಬೆಳಗಾವಿದ ಒಟ್ಟು ಬೂಮಿಡ್ 1,50,000 ಹೆಕ್ಟೇರ್ ಬೂಮಿಡ್ ಕರ್ಂಬುದ ಬುಲೆಚಿಲ್‌ನ್ ಗಲಸುವೆರ್. ಕರಿನ ಒಂಜಿ ದಶಕೊಡು ಕರುಂಬುದ ಉತ್ಪಾದನೆಡ್ ಮಂಡ್ಯ ಜಿಲ್ಲೆನ್ ಪಿರ ಪಾಡ್ದ್ಂಡ್. ಬೆಳಗಾವಿ ನಗರೊ ಜಿಲ್ಲಾ ಕೇಂದ್ರೊ ಸ್ತಾನೊ ಆದುಂಡು. ಸುವರ್ಣ ವಿಧಾನ ಸೌಧ ಕಟ್ಟಣೊ ಮುಲ್ಪನೇ ಇಪ್ಪುನ. ಕರ್ನಾಟಕ ಸರ್ಕಾರದ ಶಾಸಕಾಂಗ ವರ್ಷೊಗು ಒಂಜಿ ಸರ್ತಿ ಮುಲ್ಪ ಅದಿವೇಶನೊಲೆನ್ ನಡಪಾವುಂಡು. ಭಾರತೊದ ೨೦೧೧ನೆದ ಜನಗಣತಿ ಪ್ರಕಾರೊ, ಬೆಳಗಾವಿ ಜಿಲ್ಲೆದ ಒಟ್ಟು ಜನಸಂಖ್ಯೆ ೪,೭೭೯,೬೬೧ ಉಂಡು. ಇಂದೆಟ್ ೨೪.೦೩% ಜನ ನಗರ ಪ್ರದೇಶೊಲೆಡ್ ವಾಸ ಮಲ್ಪುವೆರ್. ಬೆಂಗಳೂರು ನಗರ ಜಿಲ್ಲೆ ಬುಡ್ಂಡ ಎಚ್ಚ ಜನಸಂಖ್ಯೆ ಇಪ್ಪುನ ಜಿಲ್ಲೆ ಬೆಳಗಾವಿ. ಈ ಜಿಲ್ಲೆದ ಒಟ್ಟು ವಿಸ್ತೀರ್ಣ 13,415 ಚದರ ಕಿಲೋಮೀಟರ್ ಉಂಡು. ಅಂಚನೆ ಕರ್ನಾಟಕೊಡು ಇಸ್ತೀರ್ನೊದ ಲೆಕ್ಕ ಅತ್ತಂಡ ಮಾಮಲ್ಲ ಜಿಲ್ಲೆಲಾ ಅಂದ್. ಬೆಳಗಾವಿದ ಪಡ್ಡಾಯಿ ಬುಕ್ಕೊ ಬಡೆಕಾಯಡ್ ಮಹಾರಾಷ್ಟ್ರೊ ರಾಜ್ಯೊದ ಕೊಲ್ಹಾಪುರ ಜಿಲ್ಲೆ ಬುಕ್ಕೊ ಸಾಂಗ್ಲಿ ಜಿಲ್ಲೆ, ಈಶಾನ್ಯೊಡು ಬಿಜಾಪುರ ಜಿಲ್ಲೆ, ಮೂಡಾಯಿಡ್ ಬಾಗಲಕೋಟೆ ಜಿಲ್ಲೆ, ಆಗ್ನೇಯೊಡು ಗದಗ ಜಿಲ್ಲೆ, ಧಾರವಾಡ ಬುಕ್ಕೊ ಉತ್ತರ ಕನ್ನಡ ಜಿಲ್ಲೆ, ಬುಕ್ಕೊ ನೈಋತ್ಯೊಡು ಗೋವಾ ರಾಜ್ಯೊ ಉಂಡು. ಇತಿಯಾಸೊ ಬೆಳಗಾವಿ ಜಿಲ್ಲೆದ ತಾಲೋಕುಲು ಬೆಳಗಾವಿಜಿಲ್ಲೆಡ್ ೧೫ ತಾಲೋಕುಲು ಅಥಣಿ ಚಿಕ್ಕೋಡಿ ಕಾಗವಾಡ ಕಿತ್ತೂರು ಖಾನಾಪುರ ಗೋಕಾಕ ಚಿಕ್ಕೋಡಿ ನಿಪ್ಪಾಣಿ ಬೆಳಗಾವಿ ಬೈಲಹೊಂಹಲ ಮೂಡಲಗಿ ರಾಯಭಾಗ ರಾಮದುರ್ಗವಾಡ ಸವದತ್ತಿ ಹುಕ್ಕೇರಿ ಬೆಳಗಾವಿ ಜಿಲ್ಲೆದ ಜಾನಪದೊ ಬೆಳಗಾವಿ ಜಿಲ್ಲೆದ ಸಾಹಿತಿಲು ಉಲ್ಲೇಕೊಲು